APSTIPRINU

2020. gada 22.jūlijā

Madonas pilsētas sporta skolas

Direktors V. Šmugais

STARPTAUTISKAIS BASKETBOLA TURNĪRS ZĒNIEM UN JAUNIEŠIEM

***„MADONAS BJSS-60”***

**NOLIKUMS**

 Turnīrs notiek **Madonas pilsētas sporta centra** zālēs **2020. gada 12.-13.septembrī.** Sacensību sākums 12.septembrī plkst.10.00, 13.septembrī plkst. 9.00.

**SACENSĪBU VADĪBA**

Turnīru organizē Madonas BJSS basketbola nodaļa ( agnisbekeris@inbox.lv, sokolovsmikus@gmail.com ); mob.tel. +371 26001142-Agnis, +371 26184652-Mikus.

* Uz turnīru tiek aicinātas **5** komandas katrā vecuma grupā.

**DALĪBNIEKI**

 Turnīrs notiek **U-17** (2004.g.dz.) ; **U-15** (2006.g.dz.); **U-13** (2008.g.dz..), **U-11** (2010.g.dz.un jaunāki) vecuma grupās **jauniešiem un zēniem.** Komandas sastāvā 12 spēlētāji un 2 treneri.

**SPĒĻU NOTEIKUMI**

Sacensības notiek pēc FIBA apstiprinātajiem basketbola spēles noteikumiem, ar šajā nolikumā noteiktajām izmaiņām:

U-17 (2004.g.dz.) un U-15 (2006.g.dz.):

-4x10min,

-bumbas izmērs nr.7,

**-**atļauts pielietot zonas presingu un zonas aizsardzību.

U-13 (2008.g.dz..) un U-11 (2010.g. dz. un jaunāki)

**-** 4x7min. (tīrais laiks),

 - bumbas izmērs U-13 nr.6, U-11 nr.5,

- U-13 groza augstums 3.05, U-11 mini grozi,

- U-11 un U-13 vecuma grupā ir aizliegta jebkāda zonas aizsardzība, jebkāds zonas presings. Atļauts segt tikai cilvēks - cilvēku aizsardzību. Spēlētāju bez bumbas drīkst segt tikai viens aizsargs. Aizsardzības spēlētāju rotācija jeb „palīdzēšana pret uzbrucēju” ar bumbu ir atļauta tikai tad, ja uzbrucējs ir apspēlējis savu aizsargu. U-11 un U-13 grupā aizliegts veidot aizsegu spēlētājam ar bumbu. Ja komanda pārkāpj kādu no minētajiem ierobežojumiem, treneris pēc pirmā pārkāpuma tiek brīdināts, bet pēc katra nākamā pārkāpuma saņem tehnisko piezīmi, kura protokolā tiek atzīmēta kā komandas piezīme (pēc divām šādām piezīmēm trenerim nav jāatstāj sporta zāle).

- U-13 un U-11 vecuma grupā katram komandas spēlētājam ir jāizlaiž vismaz viena pilna spēles ceturtdaļa. Spēļu pagarinājumos var spēlēt bez ierobežojumiem.

- U-11 grupā nav 24 sekunžu, centra auta un uzbrukuma 3 sekunžu

 - katrai komandai garantētas **4** spēles.

 Ja spēlētāju noraida no laukuma, viņš turnīrā tālāk piedalīties nedrīkst. Ja komanda izcīna godalgotu vietu, noraidītais spēlētājs netiek apbalvots.

 Minūtes pārtraukumi 1-1-1-2.

 Komandas piezīmju norma – 4 piezīmes.

 Neizšķirta rezultāta gadījumā – papildlaiks 3 minūtes.

 Iesildīšanās laiks – 5 minūtes.

 Pārtraukums starp ceturtdaļām – 1 minūte.

**VĒRTĒŠANA**

Uzvara spēlē – 2 punkti, zaudējums – 1 punkts. Ja divām vai vairākām komandām ir vienāds iegūto punktu skaits, tad augstāku vietu nosaka: pēc savstarpējās spēles rezultāta, pēc iegūto un zaudēto punktu attiecības savstarpējās spēlēs, pēc iegūto un zaudēto punktu attiecības visās apakšgrupu spēlēs.

**APBALVOŠANA**

 Katrā vecuma grupā **1.-3. vietu** ieguvējas komandas tiks apbalvotas ar kausu, katrs komandas spēlētājs un treneris ar medaļu. 4.un 5.vietu ieguvējas komandas saņems piemiņas kausu. Katras komandas labākais spēlētājs un prasmju konkursu uzvarētāji tiks atalgoti ar balvām. Balvas nodrošina turnīra organizatori.

**UZŅEMŠANA**

Visus komandējuma izdevumus sedz komandējošā organizācija. Dalības maksa vienai komandai turnīrā **80.00 EUR**, kas apmaksājama līdz 2020. gada 10.septembrim ar pārskaitījumu ( no Jūsu puses atsūtot skolas, kluba rekvizītus elektroniski agnisbekeris@inbox.lv, lai varētu sagatavot rēķinu) vai garantijas vēstuli par apmaksu iebraukšanas dienā skaidrā naudā).

**NAKTSMĪTNES**

„Hotel Madona” **13** **EUR** nakts (350 m no Madonas sporta centra). [www.hotelmadona.lv](http://www.hotelmadona.lv).

**DALĪBNIEKU ĒDINĀŠANA- 4 reizes:**

12.09.- pusdienas, vakariņas

13.09.- brokastis, pusdienas.

 **Kopā = 16.00 EUR**

**PIETEIKUMI**

= Komandas nosaukums ……………………………………………

= Vecuma grupa ……………………………………………………

= Atbildīgā persona ………………………………………………...

= Kontakttelefons…………………………………………………...

= E pasta adrese……………………………………………………..

= Dalībnieku ēdināšana, personu skaits……………………………..

= Dalībnieku skaits naktsmītnēs viesnīcā Madona………………....

Piedalīšanās turnīrā komandām **obligāti** elektroniski jāapstiprina ne vēlāk kā līdz

***2020.gada 1.septembrim !!!***